Szélviharok és eső szerdán is
Lassú javulás kezdődik, nyugaton már több órára kisüt a nap, de keleten még folytatódik az esős idő.
Szerdán hajnalban borult lesz az ég, de a reggeli órákra már egyre nagyobb terület felett szakadozik fel a felhőzet.

Ettől függetlenül, a délelőtt folyamán további eső, záporeső várható főként a Duna vonalától keletre fekvő tájainkon. Emellett, az északnyugati szél egyre többfelé viharossá fokozódik, ráadásul a Balaton térségében a legerősebb széllökések elérhetik a 90-100 km/h-t.
Délután, nyugat felől tovább csökken a felhőzet, és a Dunántúl nagy részén néhány órás napsütésre is számíthatunk, azonban a keleti megyéinkben sok felhőre és még többfelé záporra van kilátás.

Mivel csak lassan melegszik a levegő, a hőmérséklet csúcsértéke általában 15 és 20 fok között alakul, de tartósabban csapadékos részeken ettől kissé hűvösebb, a naposabb délnyugati tájainkon néhány fokkal enyhébb idő várható.

További, részletes információk az időjárásról a megújult Időjárás oldalunkon!
időjárás